Timawit d yiwet seg tẓulay i γef tbedd tsekla taqbaylit. Ur nezmir ara ad dnemmeslay γef tsekla taqbayli ladγa tamensayt, ma yella ur d-nebdir ara tamiḍrant-agi n timawit. Acku s timawit i d-lulen yeḍrisen iseklanen, s yis-s daγen lḥan seg umdan γer wayeḍ ama deg yiwen ugraw ama berra i ugraw, am akken daγen yis-s i zegren yeḍrisen seg tsuta γer tayeḍ. Timawit tbedd γef waṭas n yilugan, ccfawat n wallaγ n umdan, allus, tanḍawit (variation), aqader n tegnatin n tmenna akked useḍru, ...